Source: http://politeia.org.ro/stiri-revista-presei/revista-presei-3-mai-paradisul-lui-dragnea-si-infernul-romanilor/53511/
Timestamp: 2018-03-19 05:11:26+00:00

Document:
Revista Presei – 3 mai. Paradisul lui Dragnea și infernul românilor | PoliteiaWorld
Home » Stiri / Revista Presei	» Revista Presei – 3 mai. Paradisul lui Dragnea și infernul românilor
Revista Presei – 3 mai. Paradisul lui Dragnea și infernul românilor
03/05/2017 Autor Cetatean Categorii: Stiri / Revista Presei
Hristos a inviat! Astazi este miercuri, 3 mai. Vremea va fi deosebit de caldă pentru începutul lunii mai, în toate regiunile. Temperaturile maxime se vor încadra, în general, între 20 şi 28 de grade, iar cele minime între 5 şi 15 grade, informează ANM. Cerul va fi variabil, cu înnorări temporar accentuate, averse şi descărcări electrice, îndeosebi după-amiaza şi în primele ore ale nopţii, în vestul şi nord-vestul ţării, zona de munte şi pe arii retrânse în centru şi nord-est. Izolat, cantităţile de apă vor depăşi 15…20 l/mp. Vor fi condiţii de grindină. Vântul va sufla slab şi moderat cu intensificări în Munţii Banatului, dar de scurtă durată şi în rest, în timpul ploilor. Bucuresti: Vremea se va menţine frumoasă şi va fi deosebit de caldă pentru această dată. În condiţiile unui cer mai mult senin, temperatura maximă va fi de 27…28 de grade, iar minima de 10…12 grade. Vântul va sufla slab şi moderat.
Cum arata micul paradis la Dunare detinut de Teldrum, locul preferat al pescarului Dragnea. Aici s-a pozat cu premierul Grindeanu la prins stiuca. Putini stiu ca locul preferat de pescuit al liderului PSD, Liviu Dragnea, este un mic paradis langa Dunare. O investigatie HotNews.ro arata ca aici a facut Dragnea pozele cu premierul Sorin Grindeanu in timp ce pescuiau stiuca. Plasat in sudul judetului Teleorman, lacul se numeste Belina, despre care satenii din Seaca stiu ca este a lui Dragnea. In acte, micul paradis este al companiei Tel Drum. Cum a ajuns Teldrum sa obtina in concesiune aproximativ 70 de hectare de luciu de apa pentru o chirie de 7000 de lei pe luna, cum arata mica Delta din Teleorman si ce rol a avut Liviu Dragnea in toata afacerea? Vezi in text un film cu domeniul de pescuit preferat al lui Dragnea. Este a patra legatura substantiala a liderului PSD cu Tel Drum, dupa afacerea cu porci, domeniul de vanatoare si vacantele in Brazilia. Presa a speculat ca partida de pescuit a avut loc in Delta. In realitate imaginile sunt luate in locul unde Dragnea obisnuieste sa vina la pescuit: lacul Belina, bratul Pavel, in sudul judetului pe care l-a condus ani de zile, Teleorman, intr-un loc concesionat de compania Tel Drum. Mai multe surse ne-au confirmat aceasta informatie, sustinuta de o serie de indicii, cum ar fi barca de pe Belina, asemanatoare cu cea din pozele posate de Dragnea pe Facebook. La Belina si Pavel se poate pescui caras, crap si pesti rapitori, inclusiv stiuca, dupa cum reiese din datele Agentiei Nationale de Pescuit si Acvacultura (ANPA). […] Am intrat in Primaria Seaca in urma cu o luna, pe data de 4 aprilie, pretinzand ca suntem pescari care vor sa dea la peste in amenajarea Belina. Localnicii ne-au spus ca in lac nu se poate pescui pentru ca “este al lui Dragnea”, dar ne-au dus la primarie, pentru a fi indrumati catre o amenajare privata a primarului din apropiere. Integral pe Hotnews
Statisticile rușinii: Teleormanul lui Dragnea a ajuns mai sărac ca Vasluiul | ANALIZĂ ROMÂNIA LIBERĂ. Condus timp de 16 ani de liderul PSD, Liviu Dragnea, Teleormanul se zbate într-o situație economică extrem de dificilă, iar cifrele arată că situația este chiar mai gravă decât în Vaslui. Deși există în România județe care au cunoscut o dezvoltare economică spectaculoasă, precum Clujul sau Timișoara, la polul opus sunt județele care au rămas în aceeași sărăcie crâncenă, cu o populație dependentă de ajutoare de stat. Sunt județe ca Vaslui sau Te-leor-man, unde numărul pensionarilor și asistaților social îl depășește cu mult pe cel al angajaților, iar aceștia din urmă au printre cele mai mici salarii din țară. Iar perspective ca situația să se îmbunătățească nu se întrevăd. Veniturile extrem de reduse ale populației locale, dar și lipsa forței calificate de muncă nu atrag nici investitori. În aceste condiții, oamenii rămân dependenți de ajutoarele sociale, care consumă resurse uriașe de la bugetul central și local, iar statul reușește performanța să fie, paradoxal, cel mai mare angajator. Integral pe Romania Libera, dupa ora 12.
Cum o obligă PSD pe Kövesi să vină la raport în Parlament. Deputaţii PSD Eugen Nicolicea şi Florin Iordache vor ca o comisie parlamentară de anchetă să îşi desfăşoare activitatea chiar dacă Parchetul a demarat în paralel o anchetă penală. Cei doi mai propun ca magistraţii să fie obligaţi să dea explicaţii în Parlament, altfel vor ajunge să plătească penal. Specialiştii PSD în chestiuni juridice, Eugen Nicolicea şi Florin Iordache, au depus o propunere legislativă privind modificarea statutului deputaţilor şi senatorilor. În prezent, legea internă a parlamentarilor spune că o comisie de anchetă parlamentară îşi încetează activitatea în momentul în care Parchetul porneşte o anchetă penală pe acelaşi subiect. În contextul în care PSD vrea să ancheteze modul în care s-au desfăşurat alegerile prezidenţiale din 2009, iar procurorul-general a anunţat deja că a început o anchetă, Nicolicea şi Iordache vor ca cele două demersuri să meargă în paralel. „Ancheta parlamentară e anchetă parlamentară, prin care vrem să aflăm chestiuni care vizează activitatea parlamentară, activitatea legislativă. Activitatea penală sau activitatea pe care o desfăşoară Parchetul este altă anchetă. Tocmai de aceea sunt două acţiuni total diferite“, a motivat Florin Iordache. Întrebat dacă persoanele care vor fi chemate la audieri în cadrul comisiei de anchetă vor fi obligate să dea curs invitaţiei, deputatul PSD a spus: „Nu e normal? Persoanele care consideră comisia respectivă că pot aduce informaţii concludente care să aflăm adevărul, fără îndoială sunt invitate”. La remarca presei că, în prezent, magistraţii pot refuza o invitaţie, Florin Iordache a afirmat că „tocmai de aceea“ se modifică statutul deputaţilor şi senatorilor. Integral pe Adevarul
Toți oamenii mogulului. Liviu Dragnea i-a dat lui Sebastian Ghiță 46 milioane de euro din Cadastru. Banii au mers în conturile Asesoft, Teamnet și XOR-IT. Instituția statului român care a trimis cei mai mulți bani în conturile firmelor lui Sebastian Ghiță este Agenția Națională de Cadastru și Publicitate Imobiliară. Este vorba de aproape 55 milioane de euro. Din această sumă, 46 milioane de euro au fost încasate cu girul lui Liviu Dragnea pe când acesta din urmă era ministru al Dezvoltării Regionale. Banii pe care Ghiță i-a luat de la Agenția Națională de Cadastru și Publicitate Imobiliară (ANCPI) s-au dus în conturile firmelor Asesoft, Teamnet și XOR-IT, toate deținute într-un fel sau altul de fostul politician, până de curând. Sumele au fost destinate achiziției de programe informatice, mentenanță, servere și consumabile pentru ANCPI încă din 2007. Tot în perioada când Sebastian Ghiță începea să facă afaceri cu Cadastrul debutau și operațiunile de vămuire, de către acesta, a contractelor IT scoase la licitație de instituțiile statului. Conform DNA, patronii unor firme ar fi acceptat să-i plătească lui Ghiță o „taxă de protecție“ pentru a câștiga contractele sau pentru ca acestea să se deruleze în bune condiții. Adică să-și primească la timp banii de la stat. Motivul: Sebastian Ghiță era unul dintre cei mai influenți afaceriști, protejat la cel mai înalt nivel. A nășit și miruit pe toată lumea, în funcție de interesele sale. De exemplu, în anul 2006 a fost nașul de cununie al lui Codruț Șereș, ministrul Economiei și Comerțului în Guvernul Tări-ceanu. Procurorii anticorupție susțin că de prin 2007 Ghiță se lăuda că are influență asupra unor miniștri, cum ar fi Zsolt -Nagy și Valerian Vreme de la Comunicații, Eugen Nicolăescu şi Nicolae Bănicioiu – Sănătate, directorul CNAS, Doru Bădescu, directorul general al APIA, Doru Nechiti. Dar și asupra fostului premier Victor Viorel Ponta. Integral pe Romania Libera
Sandei au fost, Sandei sunt inca! Judecătorii Curţii Supreme vor să fie EXCEPTAŢI de la evaluarea profesională şi de integritate. Proiectul trimis Ministerului Justiţiei. Magistraţii ÎCCJ propun ca judecătorii Curţii Supreme să fie exceptaţi de la evaluarea periodică privind calitatea activităţii, eficienţa, integritatea şi obligaţia de formare profesională continuă, potrivit observaţiilor la legile justiţiei, transmise ministerului de resort şi citate de Mediafax.. Poziţia ICCJ diferă, în parte, de propunerile Consiliului Superior al Magistraturii (CSM) . Magistraţii consideră că “prin accederea în funcţia de judecător la Înalta Curte de Casaţie şi Justiţie, aceştia oferă cele mai clare garanţii privitoare la deţinerea unui înalt grad de profesionalism şi a unei ţinute morale ireproşabile – aspect faţă de care o astfel de procedură devine lipsită de utilitate”, se precizează în documentul citat. Magistraţii ÎCCJ mai propun ca preşedinţii de secţii ai Curţii Supreme să fie numiţi la propunerea preşedintelui ÎCCJ de către Consiliul Superior al Magistraturii (CSM), “dintre judecătorii Înaltei Curţi de Casaţie şi Justiţie care au funcţionat la această instanţă cel puţin doi ani, nu au fost sancţionaţi disciplinar şi nu au avut abateri de la codul deontologic”. CSM propune ca preşedinţii de secţii ai ÎCCJ să fie numiţi de către Consiliu, fără a fi menţionată implicarea preşedintelui instanţei supreme. În ceea ce priveşte pensionarea magistraţilor, reprezentanţii ÎCCJ îşi exprimă dezacordul “atât cu privire la propunerea CSM de eliminare a magistraţilor-asistenţi şi a personalului de specialitate juridică asimilat magistraţilor de la beneficiul dreptului de a obţine pensia de serviciu după îndeplinirea condiţiei unei vechimi minime de 25 de ani în magistratură, independent de îndeplinirea sau nu a condiţiei privind vârsta standard de pensionare (stabilită în cazul magistraţilor la 60 de ani), cât şi în ceea ce priveşte schimbarea algoritmului de calcul al pensiei de serviciu a magistraţilor”, susţinând că altgoritmul propus de CSM poate duce la “diminuarea drepturilor de asigurări sociale cuvenite magistraţilor”, potrivit documentului citat. Integral pe Gandul
Conducerea CFR Marfă, bănuită de infracțiuni grave, a fost ridicată de MASCAȚI. Prejudiciul este uriaș. Percheziții de amploare au loc, miercuri dimineață, la sediile CFR Marfă din București (sediul central) și Timișoara. Conducerea, alături de alte persoane suspecte, este acuzată că ar fi vândut vagoane de marfă din oțel special la fier vechi, cu un preț mult subevaluat, prejudiciul fiind de cel puțin ȘASE milioane de euro. Procurorii DIICOT percheziționează peste 60 de locații iar 30 de persoane sunt suspecte în acest caz. Potrivit unor informații de ultimă oră, prejudiciul este peste șase milioane de euro. Într-un comunicat dat publicitățății de Inspectoratul General al Poliției Române, chiar în timp ce operațiunea era în derulare, se precizează că D.I.I.C.O.T. – Structura Centrală efectuează 63 de percheziții domiciliare în București și în județele Timiș, Caraș-Severin, Hunedoara, Prahova, Mehedinți, Călărași, Arad, Teleorman, Dâmboviţa. Perchezițiile sunt efectuate în cadrul unui dosar penal în care se efectuează cercetări față de 40 de persoane sub aspectul săvârșirii infracțiunilor de constituire a unui grup infracțional organizat, delapidare cu consecințe deosebit de grave, fals intelectual și uz de fals. Din cercetări a reieșit că, în cursul anului 2016, la nivelul unei societăți de transporturi feroviare, s-a constituit un grup infracțional organizat, implicând factori de decizie de la nivelul central și teritorial al societății de transport. Membrii grupării sunt bănuiți că ar fi subevaluat bunurile din patrimoniul societății, cu prilejul operațiunilor de vânzare-cumpărare a 2.450 de vagoane destinate casării, facilitând astfel traficarea în folosul unei firme de colectare a deșeurilor feroase din Călărași a diferenței rezultate între valoarea reală și cea subevaluată a bunurilor casate. Integral pe EVZ
La 18 luni după Colectiv | Candidat penal? Și ce relevanță are? Cu o majoritate zdrobitoare, Comisia juridică a Senatului a respins, marți, un proiect ce ar fi putut duce la responsabilizarea clasei politice și la împuținarea cazurilor în care, la câteva luni după alegerile locale, să fie nevoie de un alt scrutin din cauză că primarii sunt condamnați cu executare. Dincolo de respingerea proiectului de lege, relevant este modul sfidător, gen „altă întrebare?”, în care este tratat, la un an și jumătate de la tragedia Colectiv, subiectul corupției. Comisia juridică a Senatului, condusă de Șerban Nicolae, a respins, cu șapte voturi contra trei, un proiect de modificare a Legii nr. 115/2015 pentru alegerea administrației publice locale. În esență, proiectul ar fi adus două modificări importante. Pe de o parte, i-ar fi obligat pe candidații la funcțiile de primar, consilier local ori județean să depună o declarație pe propria răspundere cu privire la calitatea de suspect sau inculpat în dosare penale, respectiv la situațiile de incompatibilitate ori conflict de interese. Totodată, dacă era cazul, aceștia ar fi trebuit să precizeze infracțiunile pentru care sunt urmăriți penal și stadiul dosarului. Pe de altă parte, dacă funcția de primar s-ar fi vacantat ca urmare a condamnării în dosarul aflat pe rol în momentul candidaturii, respectivul candidat ar fi trebuit, în solidar cu partidul sau alianța care l-a susținut, să suporte toate costurile generate de organizarea alegerilor anticipate. Proiectul a fost depus în iunie 2016, adică după alegerile locale, de patru deputați la momentul respectiv independenți, iar în februarie 2017 a fost adoptat tacit de Camera Deputaților. Cu unele observații și recomandări de reformulare a textelor, Guvernul Cioloș s-a arătat favorabil propunerii legislative. Integral pe Digi24
Visul parlamentarului si marele conflict constitutional. Daca nu ar fi tragica, sfortarea majoritatii parlamentare de a impinge spre infiintare comisia de cercetare a ceea ce nu mai poate fi, de fapt, cercetat, ar fi amuzanta. Pentru ca din toate actiunile menite, in opinia mea, doar sa hartuiasca liderii fostului “binom”, razbate tot mai evidenta marea frustrare a politicianului roman. “Magistratul poate sa fie chemat si, dupa modificarile de regulament si cele legislative, va fi obligat sa vina si sa spuna in fata instantei (…) “, a declarat Eugen Nicolicea, presedintele comisiei juridice din Camera Deputatilor, dupa care s-a corectat dand vina pe jurnalistii care vorbeau peste el. Stai si te crucesti. Poate exista incalcare mai grosiera a Constitutiei, conflict de natura constitutionala mai strigator la cer, decat cel generat de faptul ca niste parlamentari isi aroga nici mai mult nici mai putin decat dreptul de judecata? Ca asa ceva este total neconstitutional nu o spun eu, ci Decizia nr. 1231 /2009 a CCR care statueaza cat se poate de clar ca aceste comisii de ancheta nu au un caracter jurisdictional. La asta viseaza frumos politicienii, intre cosmaruri cu catuse: ca ii ancheteaza ei pe magistrati, ca dupa ce dimineata se duc ei la DNA sau la ICCJ ca sa dea socoteala, dupa-amiaza vin procurorii si judecatorii la ei sa le fie frecata ridichea. Inteleg ca magistratii ar urma sa fie obligati sa se prezinte la comisia de ancheta. Dar, potrivit Constitutiei, singura instanta de judecata in materie disciplinara pentru magistrati este CSM, acelasi CSM care stabilea in mai 2007 ca magistratii nu au ce cauta in fata comisiilor de ancheta parlamentara. Integral pe Ziare.com
10 Raspunsuri la Revista Presei – 3 mai. Paradisul lui Dragnea și infernul românilor
geo03/05/2017 at 08:40
3 ani fara Theo…Bunul si marele Dumnezeu sa aiba grija de el.
Cetatean03/05/2017 at 08:41
Adevarat a inviat! Draga Geo, avem azi la 12 postare pe aceasta tema!
Tzepelica03/05/2017 at 08:59
Un om cu totul special, dintr-un “aluat” rar, deosebit.
Merita respectul nostru, al tuturor.
Tzepelica03/05/2017 at 08:46
Parlamentul se transforma intr-un Tribunal al poporului, in care mafiotii puscariabili ii ancheteaza pe procurori.
Nu e de mirare, cand cetatenii onesti si care gandesc cu capul lor lasa votul pe mana gugustiucilor, derbedeilor si hotilor.
Cei din urma isi aleg reprezentanti pe masura.
clemycali03/05/2017 at 09:07
Adevarat a Inviat! Dumnezeu sa il odihneasca pe Theo. Nu-mi vine sa cred ca au trecut deja 3 ani de cand ne-a parasit!
Despre parlamentul nostru nu am cuvinte care sa exprime exact ce cred despre creaturile care il populeaza. Rusinoase zile traim. In loc sa progresam noi mergem inapoi ca racul 🙁
cedric03/05/2017 at 09:14
nu se mai feresc nici macar “de ochii lumii”!
Grindeanu- azi si maine la Ierusalim!
http://www.comisarul.ro/articol/incredibil!-dragnea-isi-trimite-papusa-in-vizita-l_884897.html
geo03/05/2017 at 09:37
Liviu Dragnea a lansat marti un nou atac la adresa ministrului Finantelor, Viorel Stefan. Intrat telefonic in direct la Antena 3 pentru a aduce lamuriri despre viitorul impozit pe gospodarie, Dragnea a spus ca “Viorel Stefan e un ministru bun, dar e un dezastru la comunicare”. Este ultimul dintr-o serie mai lunga de critici publice facute de Dragnea la adresa lui Viorel Stefan, pe care in trecut l-a caracterizat drept un ministru “moale”.
http://www.hotnews.ro/stiri-politic-21744590-liviu-dragnea-viorel-stefan-ministru-bun-dar-dezastru-comunicare.htm
Ce ne-am face fara explicatiile unui inginer repetent…
depemures03/05/2017 at 09:48
asadar Teldrum plateste 7000 lei pentru 70 de hectare inchiriate ? Oare Sorinel de la Caransebes sau celelalte slugi ale lui Duie Mragnea din asa zis guvernul Romaniei ,stiu cati metri patrati are un hectar? Ca daca ar sti cu siguranta le-ar fi rusine ce de banet ia statul de la biata societate “anonima” Teldrum.Chiar asa , oare cei doi furunculi cu pretentii de sefi de comisii juridice ,de ce nu infiinyeaza o comisie care sa lamureasca situatia ?
Sau chiar doriti sa iasa lumea in strada?
Mai asteptati putini ticalosilor ,mai asteptati putin,…..Iarna nu-i ca vara,
zigzag03/05/2017 at 17:18
http://politeia.org.ro/editoriale/politeia-dupa-theophyle-3-ans-apres/53526/
Marian Raduinea18/09/2017 at 13:50
Adversari de ochii lumii, cei care se confruntă nu pe idei, idealuri și planuri pentru viitorul nației, programe de guvernare sau numai declarații de intenții politice, fie că sunt șefi de partide, fie alți înalți funcționari – până la șefi de parchete și înalte instanțe judecătorești, n-au de împărțit de fapt decât sferele de influență în care caută să dețină primatul decizional, în interese de grup și, implicit, personale. Ce altceva poți să VEZI, crezi din evoluția lucrurilor din ultimii vreo 25 de ani ?!
« Politeia dupa Theophyle: 3 ans après
Supremul Organ al Repetenților »

References: ICCJ 
 CSM 
 CSM 
 CSM 
 CCR 
 ICCJ 
 CSM